Først efter forlænget spilletid måtte et afbudsramt nordjysk hold se sig besejret af topholdet Rødovre. AaB tabte kampen med 2-1 efter 1-1 i den ordinære kamp. Med den ene point mindsker AaB afstanden op til Esbjerg og Totempo, som holdet slås med om den sjette og sidste slutspilsplads. AaB er to point efter Esbjerg med to kampe tilbage. For Frederikshavn lever drømmen om slutspillet også endnu, selv om det mere er i teorien. Sølvvinderne fik gang i scoringen på udebane mod det absolute bundhold Herlev. Kampen gav storsejr til Frederikshavn. Med sejren er Frederikshavn tre point efter Esbjerg. Frederikshavn møder SønderjyskE og Nordsjælland i deres to sidste kampe, mens AaB skal op i mod Herning og Odense. Begge nordjyske mandskaber skal sandsynligvis vinde begge kampe for at bevare slutspilsmuligheden. De seks bedste hold spiller sig direkte i slutspillet, mens de øvrige fire hold skal ud i playoff kampe om to pladser i kvartfinalerne.

Opsummering:
AaB skal fortsat have hjælp for at komme direkte i slutspillet, men holdet fik et vigtigt point på udebane mod Rødovre.